## à¸à¸¥à¸à¸²à¸£à¸à¹à¸à¸«à¸²à¸£à¸¹à¸à¸ à¸²à¸à¸ªà¸³à¸«à¸£à¸±à¸ à¸à¸à¸£à¸²à¸¢à¸à¸²à¸ à¸à¸¡à¸à¸¹

## ส่วนที่ 2

## สถานภาพของโรงเรียนควนเนียงวิทยา

**2.1 ผลการประเมินคุณภาพภายในปีการศึกษา 2561**

|  |
| --- |
| **มาตรฐานที่ ๑ คุณภาพของผู้เรียน** |

**ระดับคุณภาพ ดี**

**๑. กระบวนการพัฒนา**

สถานศึกษามีกระบวนการพัฒนาผู้เรียนด้วยวิธีการที่หลากหลาย ครูจัดการเรียนรู้ให้เป็นไปตามศักยภาพของผู้เรียน และเป็นไปตามมาตรฐานและตัวชี้วัดของหลักสูตร มีการออกแบบการจัดการเรียนรู้ที่เหมาะสมกับผู้เรียน มีการปรับปรุงหลักสูตรให้สอดคล้องเหมาะสมกับผู้เรียน โดยมีการจัดการเรียนรู้ที่หลากหลายทั้งรูปแบบการระดมสมอง แบบลงมือปฏิบัติจริง แบบโครงงาน แบบร่วมมือกันเรียนรู้ และใช้กระบวนการจัดการเรียนการสอนแบบสะเต็มศึกษา โดยมีการจัดการศึกทั้งในและนอกห้องเรียนผ่านกิจกรรมต่างๆ เช่น ค่ายสะเต็มศึกษา ศึกษาดูงาน โครงงาน ครูทุกคนได้มีการพัฒนาให้มีความสามารถในการนำเทคนิควิธีสอนให้ตรงตามศักยภาพผู้เรียน ใช้สื่อเทคโนโลยีในการจัดการเรียนการสอน มีแหล่งเรียนรู้และแหล่งสืบค้นข้อมูล ได้แก่ ห้องสมุด ห้องสืบค้น ห้องมัลติมีเดีย มีการใช้สื่อ DLIT ในการจัดการเรียนการสอน มีการให้บริการเครือข่าย Internet ครอบคลุมทั้งโรงเรียนเพื่อให้นักเรียนใช้เวลาว่างในการสืบค้นข้อมูลในการเรียนรู้และใช้สืบค้นข้อมูลที่ผู้เรียนสนใจ นอกจากนี้มีการเปิดแผนการเรียนที่เน้นกีฬาเพื่อส่งเสริมสนับสนุนให้นักเรียนได้เรียนในสาขาที่นักเรียนถนัด พร้อมทั้งเปิดโอกาสให้นักเรียนได้นำความรู้ทักษะที่ได้ฝึกฝนเข้าร่วมแข่งขันทักษะทางวิชาการและแสดงความสามารถในโอกาสต่างๆ

นอกจากนี้ สถานศึกษาได้มีการดำเนินการเพื่อพัฒนาทักษะชีวิตของผู้เรียน เพื่อให้อยู่ในสังคมได้อย่างมีความสุข เน้นการพัฒนาด้านคุณธรรม จริยธรรม ที่เหมาะสมกับวัยของผู้เรียน มีกิจกรรมลดเวลาเรียนเพิ่มเวลารู้ ซึ่งมีกิจกรรม ๑ โรงเรียน ๑ อาชีพ คนดีศรีควนเนียง กิจกรรมชุมนุมตามความสนใจของนักเรียน ตักบาตรสะสมบุญทุกเช้าวันศุกร์ มีกิจกรรมกีฬาภายใน กิจกรรมวันสำคัญทางศาสนา ค่ายอบรมคุณธรรมจริยธรรมทุกปีการศึกษา

**๒. ผลการประเมิน**

ในด้านผลการประเมินผลสัมฤทธิ์ทางวิชาการ ผู้เรียนมีความสามารถในการอ่านและเขียนได้ สื่อสารทั้งภาษาไทยและภาษาอังกฤษ มีความสามารถในด้านการคิดคำนวณ การคิดวิเคราะห์ คิดวิจารณญาณ อภิปรายแลกเปลี่ยนความคิดเห็น แก้ปัญหาและนำไปประยุกต์ใช้ในสถานการณ์ต่าง ๆ ใช้เทคโนโลยีสารสนเทศและการสื่อสาร มีความก้าวหน้าจากพื้นฐานเดิมในแต่ละปีในด้านความรู้ความเข้าใจและทักษะต่างๆ ตามหลักสูตร อย่างเป็นรูปธรรมและต่อเนื่อง ค่าเฉลี่ยผลการทดสอบระดับชาติของผู้เรียนมีพัฒนาการสูงขึ้น โดยในระดับชั้นมัธยมศึกษาปีที่ ๓ กลุ่มสาระการเรียนรู้ภาษาไทยมีค่าเฉลี่ยผลการทดสอบสูงกว่าระดับชาติและระดับชั้นมัธยมศึกษาปีที่ ๖ กลุ่มสาระการเรียนรู้สังคมศึกษา ศาสนาและวัฒนธรรมมีค่าเฉลี่ยผลการทดสอบสูงกว่าระดับชาติ

ผลการทดสอบมีการพัฒนาสูงขึ้นโดยในระดับชั้นมัธยมศึกษาปีที่ ๓ กลุ่มสาระการเรียนรู้ภาษาไทย คณิตศาสตร์และวิทยาศาสตร์มีค่าเฉลี่ยสูงขึ้นเมื่อเทียบกับผลการทดสอบระดับชาติในการศึกษา ๒๕๖๐ และในระดับชั้นมัธยมศึกษาปีที่ ๖ กลุ่มสาระการเรียนรู้ คณิตศาสตร์ วิทยาศาสตร์ สังคมศึกษาฯและภาษาต่างประเทศมีค่าเฉลี่ยสูงขึ้นเมื่อเทียบกับผลการทดสอบระดับชาติในการศึกษา ๒๕๖๐

ร้อยละของผลการเรียนของนักเรียนที่ได้ระดับ ๓ ขึ้นไปสูงขึ้นใน ๔ กลุ่มสาระการเรียนรู้คือ วิทยาศาสตร์ ภาษาต่างประเทศ สุขศึกษาและพลศึกษาและศิลปะ ผู้เรียนมีความรู้ ทักษะ และเจตคติที่ดี พร้อมที่จะศึกษาต่อในระดับชั้นที่สูงขึ้นหรือมีวุฒิภาวะทางอาชีพเหมาะสมกับช่วงวัย

ในด้านคุณลักษณะที่พึงประสงค์ของผู้เรียน ผู้เรียนส่วนใหญ่มีความประพฤติด้านคุณธรรม จริยธรรม ค่านิยม จิตสังคม และจิตสำนึกตามที่สถานศึกษากำหนดปรากฏชัดเจนโดยไม่ขัดกับกฎหมายและวัฒนธรรมอันดีของสังคม มีส่วนร่วมในการอนุรักษ์ทรัพยากรธรรมชาติและสิ่งแวดล้อมอย่างเป็นรูปธรรมมีความภาคภูมิใจในท้องถิ่นในความเป็นไทย และเห็นคุณค่าเกี่ยวกับภูมิปัญญาไทย ภูมิปัญญาท้องถิ่นและแสดงออกได้อย่างเหมาะสมในชีวิตประจำวัน ยอมรับเหตุผลความคิดเห็นของผู้อื่น และมีมนุษยสัมพันธ์ดี มีวิธีการรักษาสุขภาพของตนเองให้แข็งแรงสมบูรณ์ รักษาอารมณ์และสุขภาพจิตให้ดีอยู่เสมอ มีวิธีการป้องกันตนเองจากการล่อลวง ข่มเหง รังแก ไม่เพิกเฉยต่อการกระทำสิ่งที่ไม่ถูกต้อง และอยู่ร่วมกันด้วยดี

**๓. จุดเด่น**

ผู้เรียนส่วนใหญ่สามารถอ่าน คิดวิเคราะห์ รวมทั้งสามารถเขียนเพื่อการสื่อสาร สามารถใช้เทคโนโลยีในการแสวงหาความรู้ได้ด้วยตนเอง ส่งผลให้ผลสัมฤทธิ์ทางการเรียนของนักเรียนอยู่ในระดับดี โดยมีร้อยละของจำนวนผู้เรียนที่ได้ผลการเรียนตั้งแต่ ๓ ขึ้นไปอยู่ในระดับสูงกว่าร้อยละ ๕๐ หลายกลุ่มสาระการเรียนรู้ มีคะแนนเฉลี่ยผลการทดสอบทางการศึกษาระดับชาติขั้นพื้นฐาน(O-NET) สูงกว่าขึ้นกว่าปีการศึกษาที่ผ่านมาหลายกลุ่มสาระการเรียนรู้และมีคะแนนเฉลี่ยผลการทดสอบทางการศึกษาระดับชาติขั้นพื้นฐาน(O-NET) สูงกว่า ระดับประเทศในกลุ่มสาระการเรียนรู้ภาษาไทยในระดับชั้นมัธยมศึกษาปีที่ ๓ และกลุ่มสาระการเรียนรู้สังคมศึกษา ศาสนาและวัฒนธรรมในระดับชั้นมัธยมศึกษาปีที่ ๖

ผู้เรียนมีสุขภาพร่างกายแข็งแรง มีสมรรถภาพทางกายและน้ำหนักส่วนสูงตามเกณฑ์มีระเบียบวินัย จนเป็นเอกลักษณ์ของสถานศึกษา เป็นที่ยอมรับของชุมชนโดยรอบในเรื่องความมีวินัย เคารพกฎกติกา มารยาทของสังคม ได้แก่ การสวมหมวกกันน็อก ยิ้มไหว้ทักทายกัน

**๔. จุดควรพัฒนา**

ควรพัฒนาในเรื่องผลการทดสอบระดับชาติให้มีพัฒนาการให้สูงขึ้นอย่างต่อเนื่อง ผู้เรียนบางส่วนมีความรู้พื้นฐานในระดับต่ำ โรงเรียนและครูควรจัดการเรียนรู้ที่เอื้อต่อนักเรียนกลุ่มนี้เพื่อส่งเสริมให้นักเรียนได้พัฒนาได้ตามศักยภาพของตนเอง

|  |
| --- |
| **มาตรฐานที่ ๒ กระบวนการบริหารและการจัดการ** |

**ระดับคุณภาพ** **ดีเลิศ**

**๑. กระบวนการพัฒนา**

โรงเรียนได้ดำเนินการวิเคราะห์สภาพปัญหา ผลการจัดการศึกษาที่ผ่านมา โดยการศึกษาข้อมูล สารสนเทศจากผลการนิเทศ ติดตาม ประเมินการจัดการศึกษาตามนโยบายการปฏิรูปการศึกษา และจัดประชุมระดมความคิดเห็น จากบุคลากรในสถานศึกษาเพื่อวางแผนร่วมกันกำหนดเป้าหมาย ปรับวิสัยทัศน์ กำหนดพันธกิจ กลยุทธ์ ในการจัดการศึกษาของสถานศึกษาเพื่อพัฒนาคุณภาพผู้เรียน มีการปรับแผนพัฒนาคุณภาพจัดการศึกษา แผนปฏิบัติการประจำปี ให้สอดคล้องกับสภาพปัญหา ความต้องการพัฒนา และนโยบายการปฏิรูปการศึกษาพร้อมทั้งจัดหาทรัพยากร จัดสรรงบประมาณ มอบหมายงานให้ผู้รับผิดชอบ ดำเนินการพัฒนาตามแผนงานเพื่อให้บรรลุเป้าหมายที่กำหนดไว้ มีการดำเนินการนิเทศ กำกับ ติดตาม ประเมินผลการดำเนินงาน และสรุปผลการดำเนินงาน

**๒. ผลการประเมิน**

๒.๑ สถานศึกษามีการกำหนดเป้าหมาย วิสัยทัศน์และพันธกิจสอดคล้องกับสภาพปัญหาความต้องการพัฒนาของสถานศึกษา นโยบายการปฏิรูปการศึกษา ความต้องการของชุมชน ท้องถิ่น และสอดคล้องกับแนวทางการปฏิรูปตามแผนการศึกษาชาติ

๒.๒ มีระบบบริหารจัดการคุณภาพของสถานศึกษา สถานศึกษาจัดทำแผนพัฒนาคุณภาพการจัดการศึกษา แผนปฏิบัติการประจำปี สอดคล้องกับการพัฒนาผู้เรียนทุกกลุ่มเป้าหมาย มีการพัฒนาครูและบุคลากรทางการศึกษาให้มีความรู้ความเชี่ยวชาญ ตามมาตรฐานตำแหน่ง ข้อมูลสารสนเทศมีความถูกต้อง ครบถ้วน ทันสมัย นำไปประยุกต์ใช้ได้ ดำเนินการอย่างเป็นระบบ และมีกิจกรรมจัดสภาพแวดล้อมทางกายภาพและสังคมที่กระตุ้นผู้เรียนให้ใฝ่เรียนรู้

๒.๓ ดำเนินงานพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษาและทุกกลุ่มเป้าหมายสถานศึกษามีการปรับปรุงหลักสูตรสถานศึกษาและหลักสูตรกลุ่มสาระการเรียนรู้ให้เหมาะสมกับผู้เรียน มีการจัดทำแผนการจัดการเรียนรู้ที่เน้นพัฒนาผู้เรียนครอบคลุมนักเรียนอย่างเหมาะสม

๒.๔ พัฒนาครูและบุคลากรให้มีความเชี่ยวชาญทางวิชาชีพ มีการส่งเสริมให้ครูพัฒนาความรู้และทักษะในการจัดการเรียนรู้ โดยส่งเสริมสนับสนุนในการอบรมต่างๆ การอบรมคูปองครูโดยเน้นหลักสูตรที่สามารถนำมาใช้ในการพัฒนามาจัดการเรียนรู้ได้ส่งเสริมสนับสนุนให้ครูมีวิทยฐานะที่สูงขึ้นเพื่อเป็นขวัญกำลังใจในการจัดการเรียนรู้

๒.๕ จัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ มีการปรับปรุงสภาพแวดล้อมทั้งในห้องเรียนและภายในโรงเรียนให้มีบรรยากาศที่เอื้อต่อการจัดการเรียนรู้

๒.๖ จัดระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้ มีการนำระบบเทคโนโลยีใช้ในการบริหารจัดการงานภายในโรงเรียนรวมทั้งในการจัดการเรียนรู้

**๓. จุดเด่น**

โรงเรียนมีการบริหารและการจัดการอย่างเป็นระบบ โรงเรียนได้มีการประชุมในทุกระดับเช่น ประชุมคณะกรรมการสถานศึกษา ประชุมคณะกรรมการเครือข่ายผู้ปกครอง ประชุมคณะกรรมการบริหารโรงเรียน ประชุมกลุ่มบริหาร ประชุมกลุ่มสาระการเรียนรู้ โดยมีตารางการประชุมที่ชัดเจน มีการนิเทศภายในอย่างสม่ำเสมอ เปิดโอกาสให้ทุกฝ่ายมีส่วนร่วมในการกำหนดวิสัยทัศน์ พันธกิจ เป้าหมาย ที่ชัดเจน มีการปรับแผนพัฒนาคุณภาพการจัดการศึกษา แผนปฏิบัติการประจำปี ที่สอดคล้องกับผลการจัดการศึกษา สภาพปัญหา ความต้องการพัฒนา และนโยบายการปฏิรูปการศึกษา ที่มุ่งเน้นการพัฒนาให้ผู้เรียนมีคุณภาพตามมาตรฐานการเรียนรู้ตามหลักสูตรสถานศึกษา ครูผู้สอนสามารถจัดการเรียนรู้ได้อย่างมีคุณภาพ มีการดำเนินการนิเทศ กำกับ ติดตาม ประเมินผล การดำเนินงาน และจัดทำรายงานผลการจัดการศึกษา และโรงเรียนได้ใช้กระบวนวิจัยในการรวบรวมข้อมูล เพื่อใช้เป็นฐานในการวางแผนพัฒนาคุณภาพสถานศึกษา มีเครือข่ายความร่วมมือจากภายนอกในการบริหารจัดการทั้งในด้านการบริหารและการจัดการเรียนรู้ เช่น ธนาคารโรงเรียนจากความร่วมมือกับธนาคารออมสิน การอบรมวินัยจราจรขับขี่ปลอดภัยโดยสถานีตำรวจควนเนียง เป็นต้น

**๔. จุดควรพัฒนา**

สร้างเครือข่ายความร่วมมือของหน่วยงานภายนอกเพิ่มเติมในการมีส่วนร่วมในการจัดการศึกษาของโรงเรียนให้มีความเข้มแข็ง และการขับเคลื่อนคุณภาพการจัดการศึกษา โรงเรียนไม่มีผู้บริหารในตำแหน่งรองผู้อำนวยการโรงเรียนและผู้อำนวยการโรงเรียนต้องเดินทางไปราชการทำให้การบริหารจัดการในโรงเรียนขาดความคล่องตัว

|  |
| --- |
| **มาตรฐานที่ ๓ กระบวนการจัดการเรียนการสอนที่เน้นผู้เรียนเป็นสำคัญ** |

**ระดับคุณภาพ** ดี

**๑. กระบวนการพัฒนา**

โรงเรียนดำเนินการส่งเสริมให้ครูจัดการเรียนการสอนที่เน้นผู้เรียนเป็นสำคัญโดยการดำเนินงาน/กิจกรรมอย่างหลากหลาย ได้แก่ งานหลักสูตรมีการประเมินหลักสูตรทุกปีการศึกษา และนำผลมาปรับปรุงหลักสูตรสถานศึกษา ครูมีการวิเคราะห์หลักสูตรและตัวชี้วัดแล้วจัดทำแผนการจัดการเรียนรู้ มีการบูรณาการภาระงาน ชิ้นงาน สอดแทรกหลักเศรษฐกิจพอเพียง จัดกิจกรรม ลดเวลาเรียน เพิ่มเวลารู้ ที่เน้นทักษะการประกอบอาชีพ สนับสนุนให้ครูจัดการเรียนการสอนที่สร้างโอกาสให้นักเรียนทุกคนมีส่วนร่วม ได้ลงมือปฏิบัติจริงจนสรุปความรู้ได้ด้วยตนเอง จัดการเรียนการสอนที่เน้นทักษะการคิดวิเคราะห์ เช่น จัดการเรียนรู้ด้วยโครงงาน ใช้สะเต็มศึกษา มีการจัดค่ายภาษาอังกฤษ ค่ายสะเต็มศึกษา รวมถึงกิจกรรมชุมนุมต่างๆ ที่ช่วยเสริมสร้างให้นักเรียนได้มีความรู้และทักษะที่หลากหลาย ฝึกให้นักเรียนได้มีโอกาสในการนำเสนอผลงาน โดยการเข้าร่วมแข่งขันทักษะทางวิชาการในทุกโอกาสที่โรงเรียนมีความพร้อม ครูใช้สื่อการเรียนการสอน นวัตกรรมและเทคโนโลยีที่ทันสมัยมีสื่อและเครื่องมือในการค้นคว้า และใช้แหล่งเรียนรู้ที่เป็นภูมิปัญญาท้องถิ่นเพื่อให้นักเรียนมีความรักในตนเอง ส่งเสริมให้ ครูทุกคนทำงานวิจัยในชั้นเรียนปีการศึกษาละ ๑ เรื่อง

**๒. ผลการประเมิน**

ครูให้ผู้เรียนมีส่วนร่วมในการวิเคราะห์ตนเอง กำหนดเนื้อหาสาระ และกิจกรรมการเรียนการสอน จัดการเรียนรู้ให้ผู้เรียนได้เรียนรู้ผ่านกระบวนการคิดและปฏิบัติจริง เช่น โครงงาน วิชาค้นคว้าอิสระ ให้ผู้เรียนได้เรียนรู้จากแหล่งเรียนรู้และภูมิปัญญาท้องถิ่นที่หลากหลาย เช่น หนังตะลุง ให้ผู้เรียนได้สรุปองค์ความรู้และนำไปใช้ในสถานการณ์ต่างๆ ฝึกทักษะ กล้าแสดงออก และนำเสนอผลงาน เช่น กิจกรรมนำเสนอภาษาอังกฤษในตอนเข้าแถวตอนเช้า กิจกรรมหน้าเสาธงเกี่ยวกับวันสำคัญต่างๆ กิจกรรมรักการอ่านและแสวงหาความรู้จากสื่อเทคโนโลยีด้วยตนเอง มีการประเมินผู้เรียนตามสภาพจริงมีการตรวจสอบและประเมินผู้เรียนอย่างเป็นระบบ ใช้เครื่องมือและวิธีการวัดและประเมินผลผู้เรียนที่หลายหลายและเหมาะสมกับกลุ่มเป้าหมายและทุกคน ให้นักเรียนและผู้เกี่ยวข้องมีส่วนร่วมในการวัดและประเมินผลให้ข้อมูลย้อนกลับและผู้เรียนนำไปใช้พัฒนาตนเองได้

**๓. จุดเด่น**

ครูมีความตั้งใจ มุ่งมั่นในการพัฒนาตนเองในการจัดการเรียนการสอน โดยจัดกิจกรรมให้นักเรียนได้เรียนรู้โดยการคิด ได้ปฏิบัติจริง มีการใช้ภูมิปัญญาท้องถิ่น มีการใช้วิธีการ สื่อและแหล่งเรียนรู้ที่หลากหลาย ให้นักเรียนแสวงหาความรู้จากสื่อเทคโนโลยีด้วยตนเองอย่างต่อเนื่อง นักเรียนมีส่วนร่วมในการจัดบรรยากาศสภาพแวดล้อมที่เอื้อต่อการเรียนรู้

**๔. จุดควรพัฒนา**

ควรมีการนิเทศติดตามการจัดการเรียนการสอนอย่างต่อเนื่องเพื่อพัฒนาการจัดการเรียนรู้และสร้างแรงจูงใจในความก้าวหน้าทางวิชาชีพเพื่อส่งผลต่อการจัดการเรียนการสอนกับผู้เรียน

|  |
| --- |
| **สรุปผลการประเมินในภาพรวม** |

**ผลการประเมินตนเองของสถานศึกษา อยู่ในระดับคุณภาพ** ดี

จากผลการดำเนินงาน โครงการ และกิจกรรมต่างๆ ส่งผลให้สถานศึกษาจัดการพัฒนาคุณภาพการศึกษาประสบผลสำเร็จตามที่ตั้งเป้าหมายไว้ในแต่ละมาตรฐาน จากผลการประเมินสรุปว่าได้ระดับดี ทั้งนี้ เพราะมาตรฐานที่ ๑ ผลการจัดการศึกษา อยู่ในระดับดี มาตรฐานที่ ๒ กระบวนการบริหารและการจัดการอยู่ในระดับดีเลิศ มาตรฐานที่ ๓ กระบวนการจัดการเรียนการสอนที่เน้นผู้เรียนเป็นสำคัญ อยู่ในระดับดี ทั้งนี้ สถานศึกษามีการจัดกิจกรรมพัฒนาคุณภาพผู้เรียนอย่างหลากหลายที่เป็นไปตามปัญหาและความต้องการพัฒนาตามสภาพของผู้เรียน สอดคล้องกับจุดเน้นของสถานศึกษาและสภาพของชุมชนท้องถิ่น จนมีผลการพัฒนาคุณภาพของผู้เรียนอยู่ในระดับดี พัฒนาการของค่าเฉลี่ยผลการทดสอบระดับชาติสูงขึ้น ผู้เรียนมีความสามารถในการอ่านและเขียน การสื่อสารทั้งภาษาไทยและภาษาอังกฤษ ความสามารถในการคิดวิเคราะห์และเขียนสื่อความ การใช้เทคโนโลยีสารสนเทศและการสื่อสารได้ดี และมีความประพฤติด้านคุณธรรมจริยธรรม ค่านิยมและคุณลักษณะตามที่สถานศึกษากำหนดปรากฏอย่างชัดเจน ดังที่ปรากฏผลประเมินในมาตรฐานที่ ๑ ในด้านกระบวนการบริหารจัดการมีผลประเมินในรายมาตรฐานอยู่ในระดับดีเลิศ สถานศึกษามีการวางแผน จัดทำโครงการ ออกแบบกิจกรรมและดำเนินงานตามแผนที่เกิดจากการมีส่วนร่วม ใช้ผลการประเมินและการดำเนินงานที่ผ่านมาเป็นฐานในการพัฒนา และสอดคล้องกับเป้าหมายการพัฒนา ตรวจสอบผลการดำเนินงาน และการปรับปรุงแก้ไขงานให้ดีขึ้นอย่างต่อเนื่อง ครูจัดกระบวนการเรียนการสอนที่เน้นผู้เรียนเป็นสำคัญมีผลประเมินอยู่ในระดับดี ครูมีการวิเคราะห์ ออกแบบและจัดการเรียนรู้ที่เป็นไปตามความต้องการของหลักสูตร และบริบทสถานศึกษา พัฒนากิจกรรมการเรียนรู้ ใช้สื่อการเรียนรู้ เทคนิคการสอนในรูปแบบใหม่ๆ ที่น่าสนใจ มีการพัฒนาตนเองอย่างต่อเนื่องติดตามตรวจสอบและช่วยเหลือนักเรียนเพื่อพัฒนาและแก้ปัญหารายบุคคล และการประเมินผลจากสภาพจริงในทุกขั้นตอน

**2.2 ผลการประเมินคุณภาพภายนอกรอบสาม ( สำหรับโรงเรียนที่ประเมินคุณภาพภายนอก รอบสาม)**

**ระดับการศึกษาขั้นพื้นฐาน**

|  |  |
| --- | --- |
| **มาตรฐานการศึกษาระดับขั้นพื้นฐาน****เพื่อการประเมินคุณภาพภายนอก** |  **ระดับคุณภาพ** |
| **ต้องปรับปรุงเร่งด่วน** | **ต้องปรับปรุง** | **พอใช้** | **ดี** | **ดีมาก** |
| **กลุ่มตัวบ่งชี้พื้นฐาน**ตัวบ่งชี้ที่ 1 ผู้เรียนมีสุขภาพกายและสุขภาพจิตที่ดี |  |  |  |  | / |
| ตัวบ่งชี้ที่ 2 ผู้เรียนมีคุณธรรม จริยธรรม และค่านิยมที่พึงประสงค์ |  |  |  |  | / |
| ตัวบ่งชี้ที่ 3 ผู้เรียนมีความใฝ่รู้ และเรียนรู้อย่างต่อเนื่อง  |  |  |  |  | / |
| ตัวบ่งชี้ที่ 4 ผู้เรียนคิดเป็น ทำเป็น |  |  |  | / |  |
| ตัวบ่งชี้ที่ 5 ผลสัมฤทธิ์ทางการเรียนของผู้เรียน |  |  | / |  |  |
| ตัวบ่งชี้ที่ 6 ประสิทธิผลของการจัดการเรียนการสอนที่เน้นผู้เรียนเป็นสำคัญ |  |  |  | / |  |
| ตัวบ่งชี้ที่ 7 ประสิทธิภาพของการบริหารจัดการและการพัฒนาสถานศึกษา |  |  |  |  | / |
| ตัวบ่งชี้ 8 พัฒนาการของการประกันคุณภาพภายในโดยสถานศึกษาและต้นสังกัด |  |  |  |  | / |
| **กลุ่มตัวบ่งชี้อัตลักษณ์**ตัวบ่งชี้ที่ 9 ผลการพัฒนาให้บรรลุตามปรัชญา ปณิธาน พันธกิจ และวัตถุประสงค์ของการจัดตั้งสถานศึกษา |  |  |  | / |  |
| ตัวบ่งชี้ที่ 10 ผลการพัฒนาตามจุดเน้นและจุดเด่นที่ส่งผลสะท้อนเป็นเอกลักษณ์ของสถานศึกษา |  |  |  |  | / |
| **กลุ่มตัวบ่งชี้มาตรการส่งเสริม**ตัวบ่งชี้ที่ 11 ผลการดำเนินงานโครงการพิเศษเพื่อส่งเสริมบทบาทของสถานศึกษา |  |  |  |  | / |
| ตัวบ่งชี้ที่ 12 ผลการส่งเสริมพัฒนาสถานศึกษาเพื่อยกระดับมาตรฐาน รักษามาตรฐาน และพัฒนาสู่ความเป็นเลิศที่สอดคล้องกับแนวทางการปฏิรูปการศึกษา |  |  |  |  | / |

โรงเรียนมีผลการประเมินระดับคุณภาพดี โดยมีค่าเฉลี่ย ๘๔.๐๑

ผลการรับรองมาตรฐานคุณภาพ 🗹 รับรอง 🞎 ไม่รับรอง

กรณีที่ไม่ได้รับการรับรอง เนื่องจาก .......................................................................

**2.3 ข้อเสนอแนะจากผลการประเมินคุณภาพภายในและภายนอก**

 **จุดเด่น จุดที่ควรพัฒนา และข้อแสนอแนะจากการติดตามตรวจสอบคุณภาพภายในของสถานศึกษา โดยสถานศึกษา หรือหน่วยงานต้นสังกัด**

 จากรายงานการประเมินตนเองของโรงเรียนควนเนียงวิทยา สรุปประเด็นสำคัญ เน้นส่วนที่เป็นจุดเด่น

จุดควรพัฒนาในภาพรวมของสถานศึกษา ดังนี้

**จุดเด่น**

**ด้านคุณภาพผู้เรียน**

1. นักเรียนได้รับรางวัลจากการแข่งขันทักษะทางวิชาการจำนวน ๒๖๙ คน ๑๐๗ ประเภทนักเรียน

มีความสามารถทางกีฬา และมีความถนัดทางกีฬา

1. นักเรียนมีความสามารถทางด้านศิลปะ และมีความถนัดทางด้านศิลปะการแสดง

**ด้านการเรียนการสอน**

 3. ครูมีความสามารถในการสอน มีความเข้าใจในกระบวนการเรียนการสอนเข้ารับการอบรมอย่างต่อเนื่องและสม่ำเสมอ

 4. ครูมีวุฒิการศึกษาระดับปริญญาตรีมีจำนวน 55 คน มีวุฒิสูงกว่าระดับปริญญาตรีจำนวน 10 คน ครูมีประสบการณ์งานสอนโดยเฉลี่ย 20 ปี อายุโดยเฉลี่ย 45 ปี และส่วนใหญ่ได้ผ่านการประเมินผลงานเลื่อน

วิทยฐานะเป็นครูชำนาญการและครูที่ได้รับการประเมินผลงานเลื่อนวิทยฐานะชำนาญการพิเศษจำนวน 10 คน

**ด้านการบริหารและการจัดการศึกษา**

 1) ผู้บริหารมีภาวะผู้นำและมีความสามารถในการบริหารจัดการ

 2) การจัดองค์กรโครงสร้าง และการบริหารงานอย่างเป็นระบบ ครบวงจร ให้บรรลุเป้าหมายการศึกษา

 3) แผนงาน โครงการ กิจกรรมพัฒนาระบบงานด้านวิชาการ ด้านงบประมาณ ด้านบุคลากร และด้านการบริหารทั่วไป

 4) ผู้บริหารมีการส่งเสริมสนับสนุนการเรียนการสอนทุกประเภท

**ด้านการพัฒนาชุมชนแห่งการเรียนรู้**

1) ชุมชน หรือองค์กรภายในท้องถิ่นมีส่วนร่วมในการจัดกิจกรรม

2) โรงเรียนเข้าร่วมกับกิจกรรมของชุมชนสม่ำเสมอ มีส่วนร่วมในการจัดกิจกรรมของชุมชน โดยการ

นำนักเรียนไปมีส่วนร่วมและแสดงความสามารถ

 3) โรงเรียนเอื้อเฟื้อสนับสนุนการจัดกิจกรรมต่าง ๆ ของชุมชน เช่นการใช้สถานที่เป็นที่เรียนของวิทยาลัยชุมชน และเป็นสถานที่แข่งขันกีฬาของชุมชนเป็นประจำทุกปี

**จุดที่ควรพัฒนา**

**ด้านคุณภาพผู้เรียน**

1) ความรับผิดชอบ

 2) ความแตกต่างด้านวุฒิภาวะ

 3) แรงจูงใจในการเล่าเรียน

 4) ส่งเสริมการอ่าน

**ด้านการเรียนการสอน**

1) เนื้อหาที่สอน

 2) วิธีการสอน

 3) กิจกรรมการเรียนรู้

 4) สื่อการสอน

 5) การวัดและการประเมินผล

**ด้านการบริหารและการจัดการศึกษา**

 1) โครงสร้างการบริหารงาน

 2) ความชัดเจนในการปฏิบัติงาน

**ด้านการพัฒนาชุมชนแห่งการเรียนรู้**

 1) ปริมาณแหล่งเรียนรู้

 2) คุณภาพของแหล่งเรียนรู้

 3) บุคลากรในชุมชน

**ข้อเสนอแนะ/ทิศทางการพัฒนาสถานศึกษาในอนาคต จากหน่วยงานต้นสังกัด**

 1) การทดสอบสมรรถภาพทางกาย ควรเชิญหน่วยงานที่เกี่ยวข้องโดยตรงมาทดสอบจะดีกว่าทางโรงเรียนทดสอบสมรรถภาพทางกายเอง

 2) การกำกับ ติดตามและการนำผลมาใช้ในการพัฒนาปีต่อไป ควรติดตาม ตรวจสอบคุณภาพภาคเรียนละ 1 ครั้งเป็นอย่างน้อย

 3) ควรเผยแพร่ผลการพัฒนาคุณภาพการศึกษาให้กว้างขวางและแพร่หลายสู่องค์กร/หน่วยงานต่าง ๆ

**จุดเด่น จุดที่ควรพัฒนา และข้อแสนอแนะจากการประเมินคุณภาพภายนอกรอบสาม**

 **จุดเด่น (การประเมินภายนอกรอบสาม)**

สถานศึกษามีการบริหารจัดการและการพัฒนาสถานศึกษาอย่างมีประสิทธิภาพ มีการดำเนินการ

ส่งเสริมพัฒนาสถานศึกษาเพื่อยกระดับมาตรฐาน รักษามาตรฐาน และพัฒนาสู่ความเป็นเลิศ ที่สอดคล้องกับแนวทางการปฏิรูปการศึกษา มีระบบการประกันคุณภาพภายในโดยสถานศึกษาและต้นสังกัดที่มีมาตรฐานและดำเนินการอย่างต่อเนื่อง มีการดำเนินงานโครงการพิเศษเพื่อส่งเสริมบทบาทของสถานศึกษาและแก้ไขปัญหาภายในที่มีคุณภาพ ส่งผลให้การพัฒนาตามจุดเน้นและจุดเด่นที่ส่งผลสะท้อนเป็นเอกลักษณ์ของสถานศึกษาดำเนินการได้บรรลุตามเป้าหมาย ผู้เรียนมีสุขภาพกายและสุขภาพจิตที่ดี มีคุณธรรม จริยธรรมและค่านิยมที่พึงประสงค์ มีความใฝ่รู้และเรียนรู้อย่างต่อเนื่อง

**จุดที่ควรพัฒนา (การประเมินภายนอกรอบสาม)**

 ผลสัมฤทธิ์ทางการเรียนของผู้เรียน

 **ข้อเสนอแนะเพื่อการพัฒนาตามกฎกระทรวงว่าด้วยระบบ หลักเกณฑ์ และวิธีการประกันคุณภาพ**

**การศึกษา พ.ศ. ๒๕๕๓ (การประเมินภายนอกรอบสาม)**

1. **๑. ด้านผลการจัดการศึกษา**

 ๑) สถานศึกษาควรจัดให้การวิเคราะห์ค่าสถิติ ค่าเฉลี่ยของผลสัมฤทธิ์ทางการเรียนของผู้เรียน เพื่อเปรียบเทียบกับโรงเรียนอื่น ๆ ในหลายมิติ ทั้งในระดับเครือข่ายและจังหวัด และพิจารณาหัวข้อย่อยว่านักเรียนยังอ่อนในรายวิชาใดเพื่อเป็นข้อมูลประกอบการวางยุทธศาสตร์ในการสอนซ่อมเสริม ให้สามารถดำเนินการได้ ตรงชัด และสอดคล้องกับบริบทของผู้เรียนให้มากยิ่งขึ้น

 ๒) สถานศึกษาควรจัดให้มีการพัฒนาระบบสารสนเทศของการสอนซ่อมเสริม โดยการจัดให้มีการซ่อมเสริมตามกลุ่มความจำเป็น , กลุ่มความต้องการ และ กลุ่มส่งเสริมความเป็นเลิศทางวิชาการตามความเหมาะสม

 ๓) สถานศึกษาควรจัดให้มีกิจกรรมส่งเสริมการอ่าน กิจกรรมส่งเสริมกระบวนการคิด กิจกรรมส่งเสริมทักษะการสืบค้นแสวงหาความรู้ กิจกรรมโครงงาน ให้ครอบคลุมในแผนการจัดการเรียนรู้ในทุกกลุ่มสาระการเรียนรู้ให้มากยิ่งขึ้น

**๒. ด้านการบริหารจัดการศึกษา**

 สถานศึกษาควรมีแนวทางในการกระตุ้น ส่งเสริมการมีส่วนร่วมของบุคลากรในด้านการขับเคลื่อนพัฒนางานวิชาการของสถานศึกษาเพื่อการยกระดับผลสัมฤทธิ์ทางการเรียน ให้มีพัฒนาการของคุณภาพการศึกษาในกลุ่มสาระการเรียนรู้หลักอย่างเป็นรูปธรรมอย่างต่อเนื่องในทุกปีการศึกษา

 **๓. ด้านการจัดการเรียนการสอนที่เน้นผู้เรียนเป็นสำคัญ**

 ๑) ครูควรพัฒนาการจัดกิจกรรมการเรียนการสอนที่เน้นผู้เรียนเป็นสำคัญที่หลากหลาย โดยมีการส่งเสริมทักษะกระบวนการคิด การแสวงหาความรู้ การทำโครงงาน การทดลอง และ การปฏิบัติจริง ให้มากยิ่งขึ้น

 ๒) ครูควรมีการใช้สื่อ นวัตกรรมประกอบการสอนเพื่อกระตุ้นการเรียนรู้ของผู้เรียนให้มากยิ่งขึ้น

 ๓) ครูควรมีการวิเคราะห์ผลการประเมินจากการจัดการเรียนการสอน และนำมาใช้ในการสอนซ่อมเสริมและพัฒนาปรับปรุงการจัดการเรียนการสอนอย่างเหมาะสม มีการศึกษาค้นคว้า วิจัย เพื่อพัฒนาสื่อและกระบวนการจัดการเรียนรู้ที่เน้นผู้เรียนเป็นสำคัญอย่างต่อเนื่อง

**๔. ด้านการประกันคุณภาพภายใน**

 ไม่มีข้อเสนอแนะ

**ผลการวิเคราะห์องค์กร**

**ข้อมูลการวิเคราะห์สภาพองค์กรของโรงเรียนควนเนียงวิทยา**

**ผลการวิเคราะห์สถานภาพแวดล้อมภายใน**

**จุดแข็ง ( Strengths: S )**

1. **ด้านโครงสร้างและนโยบาย ( Structure = S1 )**

|  |  |
| --- | --- |
| 1 | บุคลากรและชุมชนมีส่วนร่วมในการกำหนดนโยบายของโรงเรียน ส่งผลให้การดำเนินงานเป็นไปด้วยความสมานฉันท์และราบรื่น |
| 2 | มีโครงสร้างการบริหารงานที่ชัดเจน คือ แบ่งโครงสร้างการบริหารเป็น 5 ด้าน ยึดหลักการบริหารแบบ PDCA / ADLT |
| 3 | มีการนิเทศภายใน กำกับ ติดตามงานอย่างสม่ำเสมอ |
| 4 | มีแผนพัฒนาคุณภาพการศึกษา มีการจัดทำแผนกลยุทธ์ กำหนดวิสัยทัศน์ พันธกิจ เป้าประสงค์ และตัวชี้วัดความสำเร็จในการนำนโยบายสู่การปฏิบัติอย่างชัดเจน และสอดคล้องกับนโยบายต้นสังกัด ส่งผลให้การดำเนินงานของโรงเรียนมีประสิทธิภาพ |

1. **ด้านผลผลิตและการบริการ ( Service and Products = S2 )**

|  |  |
| --- | --- |
| 1 | โรงเรียนให้บริการด้านการศึกษาได้อย่างทั่วถึง เสมอภาค ส่งผลให้ชุมชนได้รับสิทธิและโอกาสทางการศึกษา |
| 2 | การจัดสภาพแวดล้อมภายในโรงเรียนเอื้อต่อการเรียนรู้และการให้บริการชุมชน |
| 3 | ผู้เรียนมีความรู้และทักษะที่จำเป็นตามหลักสูตร |
| 4 | ผู้เรียนสามารถเข้าแข่งขันทักษะวิชาการและได้รับรางวัลในระดับเขตพื้นที่การศึกษา |
| 5 | ผู้เรียนที่จบ ม.6 ส่วนใหญ่ได้เข้าศึกษาต่อระดับ ป.ตรี |
| 6 | โรงเรียนเข้าร่วมกิจกรรมและให้บริการกับหน่วยงานอื่น ๆ เช่น วงดุริยางค์ ชุดการแสดงนาฎศิลป์ |

**3. ด้านบุคลากร ( Man = M1 )**

|  |  |
| --- | --- |
| 1 | ครูทุกคนมีการศึกษาอยู่ในระดับปริญญา มีความมุ่งมั่นในการพัฒนาการศึกษา และกระบวนการเรียนรู้  |
| 2 | ครูมีความรู้ความสามารถในการปฏิบัติการสอนตรงตามวิชาที่สอน และตรงตามความถนัด |
| 3 | ครูและบุคลากรมีความกระตือรือร้นในการสร้างชื่อเสียงให้กับโรงเรียน และได้รับการยอมรับจากผู้ปกครอง ชุมชน |
| 4 | ครูทุกคนมีความศรัทธาในวิชาชีพครู |
| 5 | ครูมีความตั้งใจในการพัฒนาผู้เรียนสู่ความเป็นเลิศทางวิชาการ |
| 6 | อัตราส่วนครูต่อนักเรียนเป็นไปตามเกณฑ์ |
| 7 | ครูและบุคลากรให้ความร่วมมือในการปฏิบัติงานตามนโยบายโรงเรียน |
| 8 | ครูทุกคนได้จัดทำแผนพัฒนาตนเอง (ID Plan) |

**4 ประสิทธิภาพทางการเงิน ( Money = M2 )**

|  |  |
| --- | --- |
| 1 | โรงเรียนมีการจัดทำแผนการใช้จ่ายงบประมาณโดยทุกฝ่ายมีส่วนร่วม ส่งผลให้การดำเนินงาน/กิจกรรม/โครงการของแต่ละกลุ่มงานบรรลุวัตถุประสงค์ |
| 2 | โรงเรียนได้รับการจัดสรรงบประมาณ และเบิกจ่ายงบประมาณเป็นไปตามระเบียบราชการ มีความชัดเจน มีประสิทธิภาพ |
| 3 | โรงเรียนได้รับการสนับสนุนงบประมาณด้านพัฒนาการศึกษาจากหน่วยงานอื่น เช่น เทศบาล ผู้ปกครอง |
| 4 | โรงเรียนมีอิสระในการบริหารการเงิน ทำให้เกิดความคล่องตัวในการบริหารจัดการ สามารถแก้ปัญหาหรือพัฒนาได้ตรงกับความต้องการ |

**5. ด้านวัสดุ และอุปกรณ์ ( Materials = M3 )**

|  |  |
| --- | --- |
| 1 | โรงเรียนมีห้องเรียน ห้องปฏิบัติการ และอาคารเรียนที่เพียงพอ |
| 2 | มีวัสดุอุปกรณ์เพียงพอต่อการดำเนินงานและการจัดการเรียนการสอน |
| 3 | การจัดซื้อวัสดุอุปกรณ์ในการจัดการเรียนการสอนตรงตามความต้องการ |

**6.ด้านการบริหารจัดการ ( Mannagement = M4 )**

|  |  |
| --- | --- |
| 1 | โรงเรียนมีการมอบหมายหน้าที่ มีคำสั่งในการปฏิบัติงานตามโครงสร้างอย่างชัดเจน |
| 2 | โรงเรียนมีการประสานงานกับหน่วยงานอื่นในการพัฒนาโรงเรียนอย่างสม่ำเสมอ |
| 3 | ผู้มีส่วนได้ส่วนเสียมีความเข้มแข็ง และมีส่วนร่วมในการจัดการศึกษาของ |
| 4 | โรงเรียนมีระบบการบริหาร การทำงานเป็นทีม การช่วยเหลือซึ่งกันและกัน |
| 5 | ผู้บริหารโรงเรียนประพฤติปฏิบัติตนเป็นแบบอย่างที่ดีมีคุณธรรมจริยธรรมมีภาวะผู้นำสูงมีวิสัยทัศน์กว้างไกล |
| 6 | โรงเรียนจัดระบบดูแลช่วยเหลือนักเรียนที่มีเครือข่ายผู้ปกครองเข้ามามีส่วนร่วม |
| 8 | โรงเรียนบริหารจัดการโดยใช้หลักประชาธิปไตยความเป็นกัลยาณมิตร |
| 9 | โรงเรียนมีการประชาสัมพันธ์ข่าวสารผ่าน website |
| 10 | โรงเรียนมีระบบการบริหารจัดการโดยใช้โรงเรียนเป็นฐาน (SBM) |
| 11 | โรงเรียนส่งเสริมกิจกรรมเพื่อพัฒนาผู้เรียนครอบคลุมทุกด้าน (4H) |
| 12 | โรงเรียนมีการกระจายอำนาจในการบริหารงานทำให้เกิดความคล่องตัวในการทำงาน |
| 13 | โรงเรียนมีโครงการที่สนับสนุนทางการศึกษา เช่น โรงเรียนในฝัน โครงการวิทย์-คณิต โครงการคุณธรรม โรงเรียนสีขาว โรงเรียนวิถีพุทธ โรงเรียนสุจริต โรงเรียนมาตรฐานสากล |

**จุดอ่อน ( Weaknesses : w )**

1. **ด้านโครงสร้างและนโยบาย ( Structure = S1 )**

|  |  |
| --- | --- |
| 1 | การแบ่งงานตามโครงสร้างของโรงเรียนมีข้อจำกัดในด้านบุคลากร ทำให้เกิดภาวะ งานล้นคน ตลอดตนต้องรับผิดชอบในงานที่ไม่ตรงกับความสามารถ ทำให้การดำเนินงานล่าช้า |
| 2 | งานนโยบายสนับสนุนการศึกษามีมาก ทำให้มีภาระงานเพิ่มขึ้น |

1. **ด้านผลผลิตและการบริการ ( Service and Products = S2 )**

|  |  |
| --- | --- |
| 1 | ผลการสอบระดับชาติ O-Net ของโรงเรียน ยังต่ำกว่าคะแนนเฉลี่ยระดับประเทศ |
| 2 | ผู้เรียนขาดความสนใจในการใช้แหล่งเรียนรู้ และไม่ตระหนักถึงความสำคัญของการศึกษา |
| 3 | ผู้เรียนยังขาดคุณธรรม จริยธรรม เช่น ความรับผิดชอบ การรักษาสมบัติของโรงเรียน |

**3. ด้านบุคลากร ( Man = M1 )**

|  |  |
| --- | --- |
| 1 | ครูมีภาระงาน นอกเหนือจากการเรียนการสอนมาก ส่งผลให้ประสิทธิภาพงานด้านการสอนลดลง |
| 2 | บุคลากรบางส่วนยังขาดความรู้ความชำนาญด้าน ICT และการใช้ภาษาต่างประเทศเพื่อการสื่อสาร |

**4 ประสิทธิภาพทางการเงิน ( Money = M2 )**

|  |  |
| --- | --- |
| 1 | ระบบเบิกจ่ายจากทางราชการล่าช้า งบประมาณสนับสนุนมีน้อย |

**5. ด้านวัสดุ และอุปกรณ์ ( Materials = M3 )**

|  |  |
| --- | --- |
| 1 | สื่อวัสดุอุปกรณ์ทางเทคโนโลยีมีไม่เพียงพอกับจำนวนนักเรียน |
| 2 | สภาพโต๊ะเก้าอี้ในห้องเรียนเก่าชำรุด |
| 3 | ห้องสมุดมีหนังสือที่ไม่หลากหลายไม่เพียงพอต่อการศึกษาและสืบค้น |
| 4 | การตรวจสอบวัสดุครุภัณฑ์ยังไม่เป็นปัจจุบัน |
| 5 | วัสดุครุภัณฑ์ ที่ได้รับการจัดสรรจากทางราชการขาดคุณภาพและไม่ตรงตามความต้องการทำให้ไม่สามารถจัดกระบวนการเรียนการสอนได้อย่างมีประสิทธิภาพ |

**6.ด้านการบริหารจัดการ ( Mannagement = M4 )**

|  |  |
| --- | --- |
| 1 | การดำเนินงานกิจกรรมโครงการของโรงเรียน บุคลากรต้องรับผิดชอบในภาระงานมาก ส่งผลให้การดำเนินงานในภาพรวมเกิดประสิทธิผลน้อย |
| 2 | การนิเทศ ติดตามและประเมินผลยังไม่ต่อเนื่อง |
| 3 | มีงานนโยบายเร่งด่วนบ่อย ส่งผลกระทบกับการเรียนการสอน |
| 4 | ผู้บริหารมีจำนวนไม่เพียงพอ ทำให้ภาระงานมาก |

**ผลการวิเคราะห์สถานภาพแวดล้อมภายนอก**

**โอกาส ( Opportunities : O )**

1. **ด้านสังคมและวัฒนธรรม ( Social = S )**

|  |  |
| --- | --- |
| 1 | โรงเรียนเป็นศูนย์กลางทางการศึกษาของชุมชนและเดินทางมาโรงเรียนค่อนข้างสะดวก จึงนิยมให้ลูกเรียนโรงเรียนใกล้บ้าน |
| 2 | มีหน่วยงานราชการ สถานที่สำคัญและแหล่งเรียนรู้ ภูมิปัญญาท้องถิ่นที่หลากหลายเอื้อต่อการเรียนรู้ต่อผู้เรียน |
| 3 | ชุมชนและหน่วยงานท้องถิ่นร่วมกันอนุรักษ์ประเพณีวัฒนธรรมและภูมิปัญญาท้องถิ่น ส่งผลให้ผู้เรียนมีแหล่งการศึกษา และทำให้ผู้เรียนมีแบบอย่างที่ดีและรักในวัฒนธรรมประเพณี |
| 4 | ผู้ปกครองส่วนใหญ่เห็นความสำคัญและให้การส่งเสริมสนับสนุนนักเรียน ด้านการศึกษาเป็นอย่างดี |
| 5 | ได้รับความร่วมมือจากองค์กรภายนอก เช่น เทศบาลตำบลควนเนียง โรงพยาบาล สถานีตำรวจ เครือข่ายผู้ปกครอง ผู้นำชุมชนและผู้ปกครอง |
| 6 | โรงเรียนให้บริการด้านต่าง ๆ ทำให้ได้รับโอกาสสร้างสรรค์ พัฒนาทั้งด้านสังคมและวัฒนธรรม |

1. **ด้านเทคโนโลยี (Technology = T )**

|  |  |
| --- | --- |
| 1 | ความเจริญทางสื่อเทคโนโลยีมีความทันสมัย มีแหล่งเรียนรู้มากขึ้น ช่วยให้ทำงานรวดเร็ว สะดวกต่อการปฏิบัติงานและติดต่อสื่อสาร |
| 2 | เทคโนโลยีช่วยยกระดับชุมชน ช่วยส่งเสริมรายได้ |
| 3 | โรงเรียนมีเว็ปไซต์ในการเผยแพร่ผลงาน ข้อมูล ข่าวสาร กิจกรรมต่าง ๆ ที่เกิดขึ้น |
| 4 | ความก้าวหน้าของเทคโนโลยีที่ทันสมัยช่วยประสานงานของโรงเรียนกับหน่วยงานต้นสังกัดและหน่วยงานอื่น ๆ เช่น สาธารณสุข โรงพยาบาล อำเภอ เทศบาล ได้อย่างรวดเร็ว |

**3. ด้านเศรษฐกิจ ( Economic = E )**

|  |  |
| --- | --- |
| 1 | โรงเรียนได้รับการสนับสนุนงบประมาณ วัสดุ อุปกรณ์ จากบริษัท ห้างร้าน ผู้ปกครอง |
| 2 | ได้รับการสนับสนุนงบประมาณจากหน่วยงานต้นสังกัด |
| 3 | เป็นชุมชนที่พึ่งพาตนเองได้ |

**4 .ด้านการเมืองและกฎหมาย ( Politic = P )**

|  |  |
| --- | --- |
| 1 | พระราชบัญญัติการศึกษาเอื้อต่อการเรียนการสอน โดยให้การส่งเสริมและสนับสนุนนักเรียนที่ขาดโอกาสทางการศึกษาและมีนโยบายช่วยเหลือทางด้านการศึกษา  |
| 2 | องค์กรปกครองส่วนท้องถิ่นเน้นความสำคัญของหน่วยงานการศึกษา |
| 3 | ผู้ปกครอง ผู้นำชุมชน กรรมการสถานศึกษา มีบทบาท เข้าใจเกี่ยวกับนโยบายด้านการศึกษาและ สนับสนุนกิจกรรมของโรงเรียน |
| 4 | นโยบายปัจจัยพื้นฐานสนับสนุนด้านอาหารกลางวัน ค่าเดินทาง ช่วยส่งเสริมความเสมอภาคและโอกาสทางการศึกษา |
| 5 | นโยบายจากกระทรวงศึกษาธิการสนับสนุนงบประมาณด้านอาคารสถานที่เพื่อใช้ในการกีฬา ส่งเสริมการออกกำลังกายส่งผลให้ผู้เรียนและผู้ปกครองบริเวณใกล้เคียงสุขภาพดีขึ้น |

**อุปสรรค ( Threats : T )**

1. **ด้านสังคมและวัฒนธรรม ( Social = S )**

|  |  |
| --- | --- |
| 1 | ประชากรในวัยเรียนมีแนวโน้มลดลง |
| 2 | ผู้ปกครองมีฐานะยากจน อาชีพเกษตรกรรม รับจ้าง ไม่มีเงินดูแลนักเรียน ขาดอุปกรณ์ ส่งเสริมการเรียน |
| 3 | ชุมชนรอบโรงเรียนมีแหล่งอบายมุขทำให้นักเรียนมีภาวะเสี่ยง ส่งผลกระทบต่อการเรียนและพฤติกรรม |

1. **ด้านเทคโนโลยี (Technology = T )**

|  |  |
| --- | --- |
| 1 | นโยบายการใช้เทคโนโลยีขาดการควบคุมอย่างมีประสิทธิภาพทำให้เกิดปัญหาต่าง ๆ |
| 2 | ขาดแหล่งสืบค้นข้อมูล แหล่งเรียนรู้ นวัตกรรมและเทคโนโลยีทั้งสถาบันการศึกษา และองค์กรเอกชนใกล้โรงเรียน |
| 3 | การให้บริการสื่อเทคโนโลยีและแหล่งเรียนรู้ เพื่อการสืบค้นแก่ครูและผู้เรียนมีน้อย |
| 4 | ผู้เรียนบางส่วนนำสื่อเทคโนโลยีใช้ในทางที่ผิด |
| 5 | การสนับสนุนงบประมาณจากรัฐบาลด้านเทคโนโลยี ไม่เพียงพอต่อการพัฒนา |
| 6 | ผู้เรียนไม่สามารถเลือกสื่อทางอินเตอร์เน็ตที่เหมาะสมและเป็นประโยชน์กับตัวเองได้ส่งผลกระทบต่อวัฒนธรรมที่ดีงามและผลการเรียน |
| 7 | ชุมชนขาดการควบคุมการให้บริการด้านเทคโนโลยี เช่น ร้านอินเตอร์เน็ต เกมส์ |

**3. ด้านเศรษฐกิจ ( Economic = E )**

|  |  |
| --- | --- |
| 1 | ผู้ปกครองมีรายได้น้อยลงต้องทำงานมากขึ้นมีเวลากับครอบครัวน้อยลงส่งผลให้นักเรียนมีพฤติกรรมก้าวร้าวทำลายทรัพย์สินของโรงเรียน |
| 2 | รายได้ผู้ปกครองอยู่ในระดับปานกลางค่อนข้างต่ำ |
| 3 | ภาวะเศรษฐกิจถดถอยทำให้ผู้ปกครองจำนวนหนึ่งไม่สามารถสนับสนุนกิจกรรมของโรงเรียนได้ |

**4. ด้านการเมืองและกฎหมาย ( Politic = P )**

|  |  |
| --- | --- |
| 1 | การลดอัตรากำลังพลเป็นอุปสรรคต่อการสรรหาผู้สอนให้ตรงตามวุฒิ  |
| 2 | นโยบายของรัฐบาลที่เปลี่ยนแปลงบ่อยทำให้การดำเนินงานต้องปรับเปลี่ยน ขาดการพัฒนาอย่างต่อเนื่องที่มีประสิทธิภาพ |
| 3 | การจัดสรรงบประมาณเงินอุดหนุนรายหัวของรัฐบาลไม่เพียงพอกับการบริหารจัดการภายในโรงเรียน |
| 4 | มีการปรับเปลี่ยนผู้บริหารระดับสูงบ่อยทำให้นโยบายทางการศึกษาเปลี่ยนบ่อย  |

**วิเคราะห์สถานศึกษาจากผลการประเมิน (SWOT)**

|  |
| --- |
| **ปัจจัยภายในสถานศึกษา** |
| **จุดเด่น (S)****ด้านผลการจัดการศึกษา**1. ผู้เรียนมีสุขภาพกายและสุขภาพจิตที่ดี
2. ผู้เรียนมีคุณธรรม จริยธรรม ตามค่านิยม 12 ประการ
3. ผู้เรียนดำรงชีวิตอยู่ในสังคม ได้อย่างดีและมีความสุขตามหลักปรัชญาของเศรษฐกิจพอเพียง
4. ผู้เรียนมีความใฝ่รู้และเรียนรู้อย่างต่อเนื่อง
5. ผลการพัฒนาตามจุดเน้นและจุดเด่นที่ส่งผลสะท้อนเป็นเอกลักษณ์ของสถานศึกษา
6. ผลการดำเนินงานโครงการพิเศษเพื่อส่งเสริมบทบาทของสถานศึกษา

**ด้านการบริหารจัดการศึกษา**1. ประสิทธิภาพของการบริหารจัดการและการพัฒนาสถานศึกษา
2. ผลการส่งเสริมพัฒนาสถานศึกษาเพื่อยกระดับมาตรฐาน รักษามาตรฐาน และพัฒนาสู่ความเป็นเลิศ ที่สอดคล้องกับแนวทางการปฏิรูปการศึกษา

**ด้านการประกันคุณภาพภายใน** พัฒนาการของการประกันคุณภาพภายในโดย สถานศึกษาและต้นสังกัด | **จุดควรพัฒนา (W)****ด้านผลการจัดการศึกษา** ผลสัมฤทธิ์ทางการเรียนของผู้เรียน |

|  |
| --- |
| **ปัจจัยภายนอกสถานศึกษา** |
| **โอกาส (O)**1. สภาพชุมชนโดยรอบสถานศึกษา เป็นชุมชนชนบทมีความเป็นอยู่ในลักษณะเครือญาติ มีภูมิปัญญาท้องถิ่นด้านศิลปวัฒนธรรมพื้นบ้านหลากหลายเป็นต้นแบบและแรงจูงใจให้นักเรียนได้เรียนรู้ สืบสานได้เป็นอย่างดี
2. โครงสร้างพื้นฐานระบบสาธารณูปโภคมีครบทุกด้านการคมนาคมสะดวก การสื่อสารรวดเร็ว ทำให้นักเรียนมีคุณภาพชีวิตที่ดี
3. มีเทคโนโลยีที่ทันสมัย ส่งผลให้นักเรียนได้รับความรู้ที่กว้างไกล เศรษฐกิจโดยรวมของผู้ปกครองอยู่ในเกณฑ์ดี ส่งผลให้ผู้ปกครองและชุมชนมีศักยภาพในการสนับสนุนการศึกษา
4. องค์กรปกครองส่วนท้องถิ่น สถาบันการศึกษา และหน่วยงานต่าง ๆ ในท้องถิ่น ให้การสนับสนุนการจัดการศึกษา ทำให้การจัดการศึกษามีประสิทธิภาพยิ่งขึ้น นโยบายของรับส่งเสริมการศึกษาตลอดชีวิต ส่งผลให้นักเรียนได้รับโอกาสทางการศึกษาเท่าเทียมกัน
 | **อุปสรรค (T)**1. ผู้ปกครองของนักเรียนลักษณะครอบครัวเป็น

 ครอบครัว หย่าร้างในอัตราสูง นักเรียนอาศัยอยู่  กับญาติ ขาดความรัก ความอบอุ่น ส่งผลต่อ พฤติกรรมและผลสัมฤทธิ์ทางการเรียน1. ชุมชนเป็นพื้นที่เสี่ยงต่อปัญหายาเสพติด
2. ชุมชนขาดการควบคุมการใช้เทคโนโลยี ส่งผล

 กระทบต่อความปลอดภัย ต่อพฤติกรรม และต่อ การเรียนของนักเรียน เทคโนโลยีมีบทบาทใน ชีวิตประจำวันมากขึ้น ทำให้นักเรียนขาดความ รับผิดชอบต่อหน้าที่1. ผู้ปกครองมีฐานะทางเศรษฐกิจแตกต่างกัน ส่งผลต่อการสนับสนุนการศึกษา
2. ผู้ปกครองไม่สนองนโยบายเศรษฐกิจพอเพียงทำให้มีผลกระทบต่อความเป็นอยู่และเกิดภาวะหนี้สิน
 |

**ข้อเสนอแนะเพื่อการพัฒนาตามกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. 2553**

1. **ด้านผลการจัดการศึกษา**
2. สถานศึกษาควรจัดให้การวิเคราะห์ค่าสถิติ ค่าเฉลี่ยของผลสัมฤทธิ์ทางการเรียนของผู้เรียน

เพื่อเปรียบเทียบกับโรงเรียนอื่น ๆ ในหลายมิติ ทั้งในระดับเครือข่ายและจังหวัด และพิจารณาหัวข้อย่อยว่านักเรียนยังอ่อนในรายวิชาใด เพื่อเป็นข้อมูลประกอบการวางยุทธศาสตร์ในการสอนซ่อมเสริม ให้สามารถดำเนินการได้ตรงชัด และสอดคล้องกับบริบทของผู้เรียนให้มากยิ่งขึ้น

1. สถานศึกษาควรจัดให้มีการพัฒนาระบบสารสนเทศของการสอนซ่อมเสริม โดยการจัดให้

มีการซ่อมเสริมตามกลุ่มความจำเป็น, กลุ่มความต้องการ และกลุ่มส่งเสริมความเป็นเลิศทางวิชาการตามความเหมาะสม

1. สถานศึกษาควรจัดให้มีกิจกรรมส่งเสริมการอ่าน กิจกรรมส่งเสริมกระบวนการคิด

กิจกรรมส่งเสริมทักษะการสืบค้นแสวงหาความรู้ กิจกรรมโครงงาน ให้ครอบคลุมในแผนการจัดการเรียนรู้ในทุกกลุ่มสาระการเรียนรู้ให้มากยิ่งขึ้น

1. **ด้านการบริหารจัดการศึกษา**

สถานศึกษาควรมีแนวทางในการกระตุ้น ส่งเสริมการมีส่วนร่วมของบุคลากรในด้านการ

ขับเคลื่อนพัฒนางานวิชาการของสถานศึกษา เพื่อการยกระดับผลสัมฤทธิ์ทางการเรียน ให้มีพัฒนาการของคุณภาพการศึกษาในกลุ่มสาระการเรียนรู้หลักอย่างเป็นรูปธรรมอย่างต่อเนื่องในทุกปีการศึกษา

1. **ด้านการจัดการเรียนการสอนที่เน้นผู้เรียนเป็นสำคัญ**
2. ครูควรพัฒนาการจัดกิจกรรมการเรียนการสอนที่เน้นผู้เรียนเป็นสำคัญที่หลากหลาย โดยมี

การส่งเสริมทักษะกระบวนการคิด การแสวงหาความรู้ การทำโครงงาน การทดลอง และการปฏิบัติจริงให้มากยิ่งขึ้น

1. ครูควรมีการใช้สื่อนวัตกรรมประกอบการสอนเพื่อกระตุ้นการเรียนรู้ของผู้เรียนให้มาก

ยิ่งขึ้น

1. ครูควรมีการวิเคราะห์ผลการประเมินจากการจัดการเรียนการสอน และนำมาใช้ในการสอน

ซ่อมเสริมและปรับปรุงการจัดการเรียนการสอนอย่างเหมาะสม มีการศึกษาค้นคว้า วิจัย เพื่อพัฒนาสื่อ และกระบวนการจัดการเรียนรู้ที่เน้นผู้เรียนเป็นสำคัญอย่างต่อเนื่อง

1. **ด้านการประกันคุณภาพภายใน**

ไม่มีข้อเสนอแนะ

**นวัตกรรมหรือตัวอย่างการปฏิบัติที่ดี (Good Practice) ของสถานศึกษาที่มีประโยชน์ต่อสังคม**

เทคนิค Math League พัฒนาการเรียนรู้กลุ่มสาระการเรียนรู้คณิตศาสตร์ ได้รับรางวัลชมเชยระดับประเทศในโครงการประกวดนวัตกรรมการจัดการเรียนรู้ประจำปี 2553 ตามโครงการประกวดนวัตกรรมการจัดการเรียนรู้ คุณธรรมนำความคิด

Math League หมายถึง การแข่งขันที่มีการจัดอันดับตารางคล้าย ๆ การแข่งขัน League ทางฟุตบอล หลังจากการแข่งขันเสร็จสิ้นแต่ละครั้ง กรรมการจะสรุปตารางคะแนน Math League รวมเพื่อจัดเรียงอันดับทีมแล้วแจ้งให้นักเรียนทราบต่อไป และในรายวิชาเดียวกันในแต่ละห้องเรียนสามารถจัดลำดับโดยกำหนดให้ 2 อันดับสุดท้ายของตารางคะแนนตกชั้นไปแข่งขันใน Math League ในชั้นต่ำกว่าตามลำดับคะแนนที่ได้ พร้อมทั้งนำ 2 อันดับสูงสุดของชั้นที่มีคะแนนต่ำกว่าขึ้นมาแข่งขัน Math League แทน